b'\n_START_ARTICLE_\nPartisaner (Jugoslavia)\n_START_SECTION_\nBakgrunn\n_START_PARAGRAPH_\nJugoslavia ble invadert og okkupert av aksemaktene april 1941. Kun noen uker f\xc3\xb8r dette skrev prinsregent Pavle under p\xc3\xa5 Tremaktspakten, men han ble arrestert og sendt i eksil nettopp p\xc3\xa5 grunn av dette da han returnerte til Beograd. Jugoslavia br\xc3\xb8t dermed ut av pakten.\n_START_SECTION_\nMotstanden\n_START_PARAGRAPH_\n30. juli samme \xc3\xa5r ble de f\xc3\xb8rste angrepene fra motstandsbevegelsen merket ved fjellet Kopaonik, Trep\xc4\x8da. Hovedkvarteret til partisanene ble nettopp i Kopaonik-fjellene, n\xc3\xa6rmere bestemt Stanulovi\xc4\x87 landsbyen. Den lokale befolkningen led stor n\xc3\xb8d under okkupasjonen ved at Nazi-Tyskland ofte ville henrette opptil 100 personer for hver tyske soldat som ble drept, dermed ble st\xc3\xb8tten til partisanene enorm.\n_START_SECTION_\nKonflikten med tsjetnikene\n_START_PARAGRAPH_\nJugoslavia opplevde store interne stridigheter under andre verdenskrig. Foruten \xc3\xa5 kjempe mot tyskerne, kjempet ogs\xc3\xa5 partisanene og tsjetnikene, som dannet den jugoslaviske kongelige h\xc3\xa6ren, mot hverandre. De allierte st\xc3\xb8ttet opprinnelig kongehuset og h\xc3\xa6ren som var lojale mot det, men etter Teheran-konferansen i 1943 gikk de over til \xc3\xa5 st\xc3\xb8tte de kommunistiske partisanene. Under denne konferansen \xc3\xb8nsket Roosevelt (USA) og Churchill (Storbritannia) garantier fra Stalin (Sovjetunionen) om st\xc3\xb8tte til strategiske hovedlinjer. Men ikke til enhver pris. Til gjengjeld krevde Stalin at de igjen st\xc3\xb8ttet partisanene med materialer og kommandooperasjoner. Dermed ble JNA opprettet i 1944 og fikk status som Jugoslavias offisielle forsvarsstyrke og tsjetnikene fikk ordre om \xc3\xa5 forene seg med denne styrken._NEWLINE_Mange nektet imidlertid, og etter krigens slutt ble de fleste av disse tsjetnikene fanget og henrettet for forr\xc3\xa6deri. Den siste tsjetnik-gruppen som ble fanget var under kommando av Dra\xc5\xbea Mihajlovi\xc4\x87. Han ble stilt for retten og henrettet._NEWLINE_Vestlige diplomaters fors\xc3\xb8k p\xc3\xa5 \xc3\xa5 gjenforene partisanene og de som var lojale mot kongehuset endte i Tito-\xc5\xa0uba\xc5\xa1i\xc4\x87-avtalen i juni 1944. Men kommunistene lanserte Tito som \xc2\xabnasjonal folkehelt\xc2\xbb og innsatte ham som enehersker med tittelen statsminister.'